கா. இந்திரபாலா
{{Infobox Scientist
 |name              = கா. இந்திரபாலா
 |box_width         =
 |image             = Indrapala.jpg
 |image_size       = 150px
 |caption           = கார்த்திகேசு. இந்திரபாலா
 | birth_date        = {{Birth date|1938|10|22|df=yes}}
 |birth_place       = [[யாழ்ப்பாணம்]], [[இலங்கை]]
 |death_date        =
 |death_place       =
 |residence  =
 |citizenship =
 |nationality       = [[இலங்கை]]யர், [[அவுசுதிரேலியா|அவுசுதிரேலியர்]]
 |ethnicity         = [[திராவிடர்]]
 |field             = [[வரலாறு|வரலாற்றியல்]], [[மொழியியல்]], [[தொல்லியல்]]
 |doctoral_advisor =
 |work_institutions =
 |alma_mater        =
 |doctoral_students =
 |known_for         = [[மொழியியல்|மொழியியலாளர்]], [[வரலாறு|வரலாற்றாய்வாளர்]], [[தொல்பொருள் ஆய்வு|தொல்பொருள் ஆய்வாளர்]]
 |influences        =
 |influenced        =
 |prizes            =
 |religion =
 |footnotes =
 |signature         =
 }}
 
 '''கா. இந்திரபாலா''' அல்லது '''கார்த்திகேசு இந்திரபாலா''' (''Karthigesu Indrapala'', பிறப்பு: 22 அக்டோபர் 1938) [[இலங்கை]]யின் வரலாற்றாய்வாளர், மொழியியலாளர் மற்றும் நெடுங்கால [[தொல்லியல்]] அனுபவம் உடையவரும் ஆவார். இவர் [[இலங்கைத் தமிழர்|இலங்கைத் தமிழரின்]] வரலாறு தொடர்பான வரலாற்று நூல்களை [[தொல்லியல்]] சான்றுகளுடன் நிறுவியரும் ஆவார். யாழ்ப்பாணக் கல்லூரியில் தனது ஆரம்பக் கல்வியைப் பெற்ற இவர் [[தமிழ்]] மட்டுமன்றி [[ஆங்கிலம்]], [[ஜெர்மன் மொழி|யேர்மன்]], [[சிங்களம்]], [[பாளி]], [[சமசுகிருதம்]], [[யப்பானியம்]] என பன்மொழி கற்றறிந்தவராவார்.
 
 ==ஆரம்ப வாழ்வும் குடும்பமும்==
 இந்திரபாலா 1938 அக்டோபர் 22 இல் இலங்கையின் வடக்கே [[வட்டுக்கோட்டை]]யைச் சேர்ந்த கே. கார்த்திகேசு, கனகாம்பிகை அம்பாள் ஆகியோருக்குப் பிறந்தார்.&lt;ref name=Arumugam&gt;{{cite book|last=Arumugam|first=S.|title=Dictionary of Biography of the Tamils of Ceylon|url=http://www.noolaham.org/wiki/index.php?title=Dictionary_of_Biography_of_the_Tamils_of_Ceylon|year=1997|page=61}}&lt;/ref&gt; [[யாழ்ப்பாணக் கல்லூரி]]யில் தனது பள்ளிப் படிப்பை முடித்துக் கொண்டு, [[பேராதனை]], [[இலங்கைப் பல்கலைக்கழகம்|இலங்கைப் பல்கலைக்கழகத்தில்]] படித்து 1960இல் பண்டைய வரலாற்றில் முதல் வகுப்பில் தேறி இளங்கலைப் பட்டம் பெற்றார்.&lt;ref name=Arumugam/&gt;
 
 இந்திரபாலா [[நவாலி]]யைச் சேர்ந்த சி. சோமசுந்தரம் என்பவரின் மகள் பிரியதர்சினியைத் திருமணம் செய்தார்.&lt;ref name=Arumugam/&gt; இவர்களுக்கு ஹரிணி, தாரிணி என இரண்டு பெண் பிள்ளைகள் உள்ளனர்.&lt;ref name=Arumugam/&gt;
 
 == கல்வியும் பணியும் ==
 1960இல் [[பேராதனைப் பல்கலைக்கழகம்|பேராதனைப் பல்கலைக்கழகத்தில்]] கலைமாணிப் பட்டத்தைப் பெற்ற இந்திரபாலா அதே பல்கலைக்கழகத்தில் 1975 வரை [[வரலாறு|வரலாற்றுத்துறை]] விரிவுரையாளராகப் பணியாற்றினார். அதன் பின்னர் இன்றைய [[யாழ்ப்பாணப் பல்கலைக்கழகம்|யாழ்ப்பாண பல்கலைக்கழகத்தின்]] முதலாவது வரலாற்றுப் பேராசிரியராகப் பணியாற்றியவர் ஆவார்.
 
 [[லண்டன் பல்கலைக்கழகம்|லண்டன் பல்கலைக்கழகத்தில்]] முனைவர் பட்டம் பெற்றார். பின்னர் [[1977]]-[[1978|78]] இல் [[ஜப்பான்]] நாட்டில் [[டோக்கியோ பல்கலைக்கழகம்|டோக்கியோப் பல்கலைக்கழகத்தில்]] அதிதிப் பேராசிரியராகவும், ஜப்பான் நிறுவன உயர் புலமையாளராகவும் பணியாற்றியவராவர். பின்னர் [[1984]] இல் [[தஞ்சாவூர்]] [[தமிழ்ப் பல்கலைக்கழகம்|தமிழ்ப் பல்கலைக்கழகத்தின்]] முதலாவது தென்கிழக்காசியவியல் பேராசிரியராக நியமனம் பெற்றார்.
 
 == தொல்லியல் ==
 &quot;தனது வாழ்வில் நிகரற்ற இன்பத்தைக் கொடுக்கும் துறை தொல்லியல்&quot; என குறிப்பிடும் இவர் [[1957]]ஆம் ஆண்டு இலங்கையின் முதல் தலைநகரமான [[அநுராதபுரம்|அநுராதபுரத்தில்]] தொல்லியல் அகழ்வாய்வில் பணியாற்றினார். [[இத்தாலி]]யத் தொல்லியியலாளரும், இலங்கை அரசின் [[ஐக்கிய நாடுகள் கல்வி, அறிவியல், பண்பாட்டு நிறுவனம்|யுனெசுகோ]] அறிவுரையாளருமான  முனைவர் [[பி. சி. செசுடியேரி]]யுடன் பணியாற்றினார். [[1970]]இல் [[ஐக்கிய அமெரிக்கா|அமெரிக்கப்]] பென்சில்வேனியாப் பல்கலைக் கழகத்துத் தொல்லியலாளர் முனைவர் [[விம்லா பெக்சி]]யுடன் [[பொம்பரிப்பு]], [[கந்தரோடை]] அகழ்வாய்வுகளில் பங்குகொண்டார். 1960 – 1970களில் இலங்கையில் பலவிடங்களிலும் தொல்லியல் அகழ்வாய்வுப் பணியில் ஈடுபட்டவர் ஆவார்.
 
 யாழ்ப்பாணத்தின் [[ஆனைக்கோட்டை]] எனும் இடத்தில் [[1980]]ஆம் ஆண்டு அகழ்வாய்வின் போது, கிறித்துவுக்கு முற்பட்ட [[ஆனைக்கோட்டை முத்திரை|உலோக முத்திரை]] கண்டெடுக்கப்பட்டதிலும் இவரது பங்குண்டு.
 
 === தமிழ்நாட்டில் அகழ்வாய்வுப் பணிகள் ===
 தமிழ்நாடு அரசு தொல்லியல் இயக்குனர் முனைவர் இ. நாகசுவாமியின் அழைப்பின் பேரில் [[தமிழ்நாடு|தமிழ்நாட்டில்]] தொல்லியல் முக்கியம் வாய்ந்த இடங்களான [[கங்கை கொண்ட சோழபுரம்]], [[தராசுபுரம்]], [[மாமல்லபுரம்]] உட்பட பல தொல்லியல் அகழ்வாய்வுப் பணிகளிலும் பங்காற்றியவர் ஆவார்.
 
 == மகாவம்சம் ==
 [[இலங்கையின் வரலாறு]] தொடர்பாக [[மகாவம்சம்]] கூறும் [[சிங்களம்|சிங்கள]] [[பௌத்தம்]] சார்ந்த சார்பு நிலைகளின் போதும், இலங்கையின் தமிழரின் வரலாறு தொடர்பான கருத்துக்களையும் தெரிவித்து வந்தவராவர்.&lt;ref name=&quot;Indrapala&quot;&gt;K. Indrapala, ''Evolution of an Ethnicity'', 2005&lt;/ref&gt;
 
 == தற்போது ==
 இவர் தற்சமயம் குடும்பத்துடன் [[ஆஸ்திரேலியா]]வில் [[சிட்னி]]யில் வாழ்ந்து வருகிறார்.
 
 == எழுதிய நூல்கள் ==
 * [[ஆதி இலங்கையில் இந்துமதம்]]
 * ''இலங்கையில் திராவிடக் கட்டிடக்கலை'' (1970)
 * ''யாழ்ப்பாண இராச்சியத்தின் தோற்றமும் வளர்ச்சியும்''
 * ''The Evolution of an Ethnic Identity'' (2005)
 * ''இலங்கையில் தமிழர்'' (2006)
 
 == சான்றுகள் ==
 {{reflist}}
 
 == வெளி இணைப்புகள் ==
 {{நூலகம்:எழுத்தாளர்
 |எழுத்தாளர்=இந்திரபாலா,_கா.
 }}
 * [http://www.geotamil.com/pathivukal/book_review_on_indrapala_by_parasakthi_tamil.htm பேராசிரியர் இந்திரபாலா அவர்களின் நூல் அறிமுகம்! - பராசக்தி சுந்தரலிங்கம்]
 * [http://poongaa.com/content/view/1222/1/ ஈழ மக்கள் வரலாறு-ஒரு அறிவியற் பார்வை]{{Dead link|date=அக்டோபர் 2022 |bot=InternetArchiveBot }}
 
 [[பகுப்பு:இலங்கைத் தமிழ் வரலாற்றாளர்கள்]]
 [[பகுப்பு:ஈழத்து எழுத்தாளர்கள்]]
 [[பகுப்பு:ஆத்திரேலிய இலங்கைத் தமிழ் வம்சாவளி மக்கள்]]
 [[பகுப்பு:தமிழ்த் தொல்லியலாளர்கள்]]
 [[பகுப்பு:யாழ்ப்பாணக் கல்லூரி பழைய மாணவர்கள்]]
 [[பகுப்பு:தமிழ் கல்வெட்டு ஆய்வாளர்கள்]]
 [[பகுப்பு:1938 பிறப்புகள்]]